App gaan help met vak- en loopbaankeusesArgieffoto Solidariteit Helpende Hand se Skole-ondersteuningsentrum (SOS) stel Maandag die Loopbaan-app en -webwerf bekend. Die Loopbaan-app is ŉ gratis Afrikaanse app wat skoliere, ouers en veral lewensoriënteringsonderwysers se lewe gaan vergemaklik deur leerders se belangstelling te toets en die toelatingspuntetelling (TPT) te bereken. Dit verskaf voorts inligting oor slaagvereistes en toelating, asook nuusflitse wat die jeug raak. Die app sal leerders bystaan om die regte vak-en loopbaankeuses te maak en hulle inlig oor wat ŉ spesifieke beroep behels en waar hy of sy dit kan studeer. Hierdie app beloof om ŉ wonderlike hulpmiddel te wees. Die bekendstellingbesonderhede is: Datum: 7 Augustus 2017 Tyd: 15:00 – 16:00 Plek: Solidariteit Helpende Hand, h.v. DF Malan- en Eendrachtstraat, Kloofsig, Centurion. RSVP: Voor of op 6 Augustus 2017 deur ŉ e-pos te stuur na Sonica.